**Չաումահալի պալատ** կամ **Չաումահալի պալատներ** (տելուգու՝ చౌమహల్లా పాలస్), նիզամի պալատը, որը գտնվում է Հայդարաբադ քաղաքում։ Եղել է բնակավայր, և Ասաֆ Ջահիի դինաստիայի աթոռանիստը նրանց իշխանության օրոք։ Այստեղ են անցկացվել բոլոր պաշտոնական միջոցառումները՝ ներառյալ նիզմաների պաշտոն ստանձնելը և բրիտանացի գեներալ-նահանգապետի պատվին կազմակերպված ընդունելությունները։ Այժմ այն Հայդարաբադի նիզամների ժառանգ Մուկարամա Ջահի սեփականությունն է։ Նրա կինը՝ արքայադուստր Էզրան, 2000-ական թվականներին ամբողջությամբ վերանորոգել է պալատը՝ դրա վրա ծախսելով 100 միլիոն ռուփի։
2011 թվականի մարտի 15-ին նրան մշակութային ժառանգության պահպանության համար հանձնվել է ՅՈՒՆԵՍԿՈ-ի Ասիա-Խաղաղօվկիանոսյան մրցանակ։
Պալատական համալիրը հանրության համար բացվել է 2005 թվականի հունվարին և այժմ գործում է որպես թանգարան։

Անվանումը ձևավորվել է պարսկական *Chahar* ՝ «չորս», և արաբական *Mahalat* ՝ «պալատներ», բառերից։

Պալատի շինարարությունը սկսվել է 1750 (1751) թվականի Հայդարաբադի երրորդ նիզամի՝ Սալաբատ Ջանգի կողմից և ավարտվել է 1857-1869 թվականների միջև եղած ժամանակահատվածում՝ Հայդարաբադի ութերորդ նիզամ Ասաֆ Ջահ V-ի օրոք։ Համարվում է, որ այն կառուցվել է Շահ Իրանի Սպահանի պալատի օրինակով։ Շինարարության ընթացքում պալատի ճարտարապետության մեջ արտահայտվել է իրանական, հինդո-սարացինական, ռաջաստանական և եվրոպական ոճերի ազդեցությունը։

Սկզբում պալատը զբաղեցրել է 45 (180 000 մ2) ակր տարածք, բայց 1967-2001 թվականների միջև եղած ժամանակահատվածում տարածքը կրճատվել է մինչև 12 ակր (49 000 մ2)։ Պալատական համալիրն իր մեջ է ներառում է երկու բակով չորս պալատ, հանդիսավոր ընդունելությունների դահլիճ (Դուրբար Հոլլ), ցայտաղբյուրներ և այգիներ։ Համալիրի հարավում է գտնվում նրա ամենահին մասը՝ չորս պալատները՝ Աֆզալ Մահալը, Մահտաբ Մահալը, Տահնիյատ Մահալն ու Աֆտաբ Մահալը, որոնք կառուցվել են նեոդասական ոճով։ Աֆտաբ Մահալը պալատներից ամենամեծն է և իրենից ներկայացնում է կորինֆական սյուներով եվրոպական ճակատամասով և ճաղաշար վերնաճակատով երկհարկանի շենք։ Հյուսիսային մասում գտնվում է Բարա Իմամը՝ սենյակների երկար միջանցքը, որին արևելյան կողմից հարում է կենտրոնական ցայտաղբյուրն ու լողավազանը և որտեղ առաջ գտնվել է համալիրի վարչական թևը։ Այն ունի մոնղոլական գմբեթներ ու կամարներ և պարսկական բազմաթիվ տարրեր, ինչպիսիք են՝ արհեստական մարամարից պատրաստված զարդերը։ Բարա Իմամի դիմաց է գտնվում նրան հայելային արտապատկերը՝ շինությունը, որի տարածքը մի ժամանակ օգտագործվել է որպես պաշտոնական անձանց համար հյուրասենյակներ։ Պալատի դարպասների վերևում տեղադրված է ժամացույց, որը աշխատում է արդեն 250 տարի։
Հյուսիսային կողմի ներքին բակում գտնվում է Հիլվատ Մուբարակը՝ հանդիսավոր ընդունելությունների դահլիճը, որտեղ անցկացվել է դուրբարը և այլ կրոնական ու խորհրդանշական ծիսակատարություններ։ Այստեղ մարմարյա հարթակի վրա գտնվում է նիզամի գահը։

Պատկերասրահ
-----------

* Բարա ԻմամԲարա Իմամ
* Հիլվատ ՄուբարակՀիլվատ Մուբարակ
* ԼողավազանԼողավազան
* Ժամացույցով դարպասներԺամացույցով դարպասներ
* Դուրբար Հոլի ինտերիերԴուրբար Հոլի ինտերիեր

Ծանոթագրություններ
------------------

1. 1 2 3  William Dalrymple (2008 թ․ փետրվարի 18). "Princess To The Rescue". *Outlook* (in անգլերեն). Retrieved 2015 թ․ հոկտեմբերի 16.
2. ↑  Mir Ayoob Ali Khan (2012 թ․ նոյեմբերի 20). "'Mukarram Jah in pink of health'". *The Times of India* (in անգլերեն). Retrieved 2015 թ․ հոկտեմբերի 16.
3. ↑  "UNESCO award for Chowmahalla Palace". *The Hindu* (in անգլերեն). 2011 թ․ մարտի 14. Retrieved 2015 թ․ հոկտեմբերի 16.
4. 1 2  *S. Girikumar* An exhibition of photographs on a shoestring budget – some challenges and innovations(անգլ.) // *15th Triennial Conference* : Сборник тезисов. — 2008. — С. 672-675. — ISSN 9788184243468.
5. ↑  Alipta Jena (2013 թ․ օգոստոսի 15). "Heady brew of history". *The Telegraph* (in անգլերեն). Retrieved 2015 թ․ հոկտեմբերի 16.
6. ↑  *Bilkees I. -Latif* Forgotten. — Delhi: Penguin Books, 2010. — P. 116. — 220 p. — ISBN 9780143064541
7. ↑  *A. S. Bhalla* Monuments, Power and Poverty in India: From Ashoka to the Raj. — I. B. Tauris, 2015. — P. 64. — 256 p. — ISBN 978-1784530877
8. ↑  *Navina Najat Haidar, Marika Sarda* Sultans of Deccan India, 1500–1700: Opulence and Fantasy. — New York: Metropolitan Museum of Art, 2015. — P. 343. — 368 p. — ISBN 978-0300211108
9. ↑  "About Us" (in անգլերեն). chowmahalla.com. Արխիվացված է the original 2015 թ․ հոկտեմբերի 2-ին. Retrieved 2015 թ․ հոկտեմբերի 16.

Արտաքին հղումներ
----------------

* Չահումահալի պալատ